CELEX: 52009DP0004
Language: bg
Date: 2009-09-14 00:00:00
Title: Одобряване на назначаването на г-н Paweł Samecki за член на Комисията Решение на Европейския парламент от 14 септември 2009 г. за одобряване на назначаването на г-н Paweł Samecki за член на Комисията

19.8.2010   
            
            
               BG
            
            
               Официален вестник на Европейския съюз
            
            
               CE 224/40
            
         Понеделник, 14 септември 2009 г.Одобряване на назначаването на г-н Paweł Samecki за член на Комисията
   P7_TA(2009)0004
   Решение на Европейския парламент от 14 септември 2009 г. за одобряване на назначаването на г-н Paweł Samecki за член на Комисията
   2010/C 224 E/13
   
      Европейският парламент,
   като взе предвид член 214, параграф 2, алинея трета и член 215 от Договора за ЕО,
   като взе предвид точка 4 от Рамковото споразумение за отношенията между Европейския парламент и Комисията (1),
   като взе предвид оставката на г-жа Danuta Hübner като член на Комисията, подадена на 24 юни 2009 г.,
   като взе предвид номинирането от правителството на Полша на г-н Paweł Samecki за член на Комисията,
   като взе предвид Решение 2009/528/ЕО, Евратом на Съвета от 3 юли 2009 г. за назначаване на нов член на Комисията на Европейските общности (2),
   като взе предвид решението на Председателския съвет от 9 юли 2009 г. относно процедурата, която се прилага при замяната на членове на Комисията,
   като взе предвид размяната на мнения между номинирания член на Комисията и компетентната комисия на Парламента, проведена на 2 септември 2009 г.,
   като взе предвид член 106 от своя правилник и параграф 2, алинея втора от приложение XVII към него,
   
               1.
            
            
               Одобрява назначаването на г-н Paweł Samecki за член на Комисията за остатъка от мандата на Комисията до 31 октомври 2009 г.;
            
         
               2.
            
            
               Възлага на своя председател да предаде настоящото решение на Съвета, Комисията и правителствата на държавите-членки.
            
         
      (1)  ОВ C 117 E, 18.5.2006 г., стр. 123.
   
      (2)  ОВ L 178, 9.7.2009 г., стр. 16.